Tiina Kallavus

Tiina Kallavus (30. juuli 1965 Tartu – 10. august 2019) oli eesti koolitaja ja koolijuht.President. (2017). Tiina Kallavus. Loetud aadressil https://president.ee/et/eesti-tanab/teenetemarkide-kavalerid/12936-tiina-kallavus/layout-decoration.html

Haridus
Lõpetas 1983. aastal Tartu 7. Keskkooli, 1986. aastal Tallinna Pedagoogilise Kooli muusikaosakonna lasteaia muusika-juhataja ja kooli muusikaõpetaja erialal ning 1993. aastal kaugõppes Tartu Ülikooli filosoofiateaduskonna eripedagoogika osakonna logopeedi ja eripedagoogi erialal. 2002. aastal sai Tallinna Pedagoogikaülikooli juures magistrikraadi sotsiaaltöö erialal.

1996. aastal lõpetas ta Tallinna Pedagoogikaülikooli terviseuuringute laboris muusika- ja tegelusterapeudi eriala. 2013. aastal läbis ta ka mänguterapeudi väljaõppe.

Töö
1986–1988 Tartu Linna Kliinilise Lastehaigla psühho-neuroloogia osakonna muusikapedagoog
1988–1993 Avinurme lastepäevakodu muusikajuhataja
1993–1997 Avinurme Keskkooli logopeed, õpetaja
1997–2004 Ida-Viru maavalitsuse sotsiaal- ja tervishoiuosakonna lastekaitse konsultant, alates 2000 lastekaitse peaspetsialist, alates 2003 osakonna juhataja asetäitja.
1997–2004 Mäetaguse Põhikooli logopeed ja eripedagoog
2004–2005 Jõhvi Gümnaasiumi direktori asetäitja õppe-kasvatusalal
2005–2019 Tartu Herbert Masingu Kooli direktorCurriculum vitae. (2017). Tiina Kallavus. Tartu
Alustas kasuperede koolitamist programmi PRIDE õpetajana 2003. aastal.
Alates 2007. aastast osutas ta Tartu Herbert Masingu Kooli rehabilitatsioonikeskuses puuetega lastele rehabilitatsiooniplaani alusel eripedagoogi- ja logopeediteenust.
Alates 2008. aastast oli ta Tartu hariduslike erivajadustega lastega tegelevate spetsialistide ümarlaua juht. Ümarlaua eesmärgiks on luua mudel Tartu linna HEV-laste võrgustikuliseks toetamiseks alates varajasest märkamisest. Ümarlaud teeb ettepanekuid Tartu linna haridusosakonnale ning Haridus- ja Teadusministeeriumile HEV-laste õppe- ja kasvatuskorralduse parandamiseks.

Artikleid
 Kallavus, T. (2006). Haridusliku erivajadusega õpilased: nende toetamise võimalusi. Lapse heaolu Eestis: Riskid ja valikud. Artiklite kogumik. Tallinn, lk 73–84
 Kallavus, T. (2006). ”Erikool” Tartu Herbert Masingu Kool. Eripedagoogika 25, lk 80–83
 Kallavus, T. (2007). Tartu Herbert Masingu Kooli elu-olu läbi Norra koolitusprisma. Koolikeskkonna arendamine meeskonnatöös. Norra-Eesti ühisprojekt „Erivajadusega õpilane tavakoolis”. Artiklite kogumik. Haridus- ja Teadusministeerium, lk 65–68
 Kallavus, T . (2007). Teacher`s preparation in relation to the pupils needs in a special school. In Albert Toth, Anita Czudar, Gyula Lakatos (Eds.), Sustanable development, Culture, Education. 5th International JTET Conference May 30–June 2. Abstracts (p. 40). Debrecen: University of Debrecen
 Tiko, A.; Rannala, I.-E.; Kallavus, T. (2007). Koolikohustuse mittetäitmine – probleem ja väljakutse. Haridus õiguse ja kohustusena (9-20). Tallinn: Eesti Koostöö Koda
 Kallavus, T ja Reimaa, V. (2011). Autismispektri häirega õpilane. Eripedagoogika 37
 Kallavus, T. Kaasautor. ( 2012). Karid ja päästerõngad. (Kallavus, 2017)

Tunnustus
2017 – Valgetähe IV klassi teenetemärk
2018 – Tartumaa Kuldne Tammeokshttps://tartu.postimees.ee/4418777/selgusid-kuldse-tammeoksa-laureaadid Selgusid Kuldse Tammeoksa laureaadid. Tartu Postimees, 22. veebruar 2018

Mälestuse jäädvustamine
Tema järgi on nimetatud Tiina Kallavuse nimeline Piirinihutaja auhind.

Viited

Kategooria:Eesti eripedagoogid
Kategooria:Eesti koolijuhid
Kategooria:Tartu Ülikooli filosoofiateaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1965
Kategooria:Surnud 2019